_:n03110ed0498a4a27998e4114de4c6a5fxb0
<http://schema.org/articleBody>
"\nVasluiul are golgheterul Ligii Zimbrilor după primele 9 etape. Este vorba despre Florin Acatrinei.\n\n\n\nInterul dreapta de 31 de ani a marcat 63 de goluri în șapte partide, ținând cont că un meci nu l-a mai disputat formația vasluiană, iar într-un alt joc a fost menajat.\n\n\n\nFlorin împarte prima treaptă a clasamentului marcatorilor cu brazilianul Raul Campos Nantes, de la CSM București, care a reușit să marcheze de 63 de ori.\n\n\n\n”Faptul că mă aflu în fruntea clasamentului golgheterilor mă bucură și îmi dă încredere pe viitor. Este o răsplată a faptului că munca pe care o depun alături de colegii mei zi de zi nu este în zadar. Țin să le mulțumesc pe această cale colegilor și staff-ului pentru încrederea acordată. Sunt convins că împreună putem face lucruri frumoase”, a spus Florin Acatrinei.\n\n\n\nPe locul secund în topul marcatorilor se află francezul Leo Renaud, de la HC Buzău, cu 58 de goluri, iar Marius Sadoveac, de la Politehnica Timișoara, închide podiumul, cu 50 de goluri marcate.\n\n\n\n\n"
<https://actualvs.ro/florin-acatrinei-este-liderul-marcatorilor-in-liga-zimbrilor/>